Nýr Peugeot 3008 SUV PHEV tengiltvinnjeppi er á leiðinni og Brimborg hefur nú þegar sett bílinn í forsölu . Peugeot 3008 SUV PHEV kemur með tveimur aflrásum . Annars vegar 225 hestöfl með framdrifi og hins vegar 300 hestöfl með fjórhjóladrifi og í báðum tilvikum með 8 gíra sjálfskiptingu . Veghæð bílsins er upp á 22 cm. og drægni á 100% hreinu rafmagni allt að 59 km og snögga rafhleðslu þar sem hægt er að fullhlaða á 1:45 klst . Eldsneytiseyðsla í blönduðum akstri er aðeins 1,6 til 2,2 l / 100 km. og CO2 losun aðeins frá 33 til 49 gr / km samkvæmt WLTP mælingu . Sala tengiltvinnjeppa hefur farið vaxandi víða um heim og því verður takmarkað magn í boði á Íslandi en Brimborg hefur tryggt ákveðinn fjölda bíla sem eru nú til forsölu í nýjum vefsýningarsal á brimborg.is . Eins og Viðskiptablaðið hefur fjallað um hyggjast íslensk stjórnvöld fella niður ívilnanir fyrir kaup á þessari gerð vistvænna bíla í lok næsta árs , á sama tíma og til að mynda Þýskaland eykur þær . Í fyrstu verður Peugeot 3008 SUV PHEV í boði í GT útfærslu hlaðinn staðalbúnaði auk 300 hestafla vélar og fjórhjóladrifs . Hann er knúinn áfram af annars vegar bensínvél og hins vegar tveimur rafmagnsvélum sem skila samanlagt 300 hestöflum . Hægt er að nota fjórhjóladrifið á 100% rafmagnsstillingu .